11.4.2023
SL
Uradni list Evropske unije
C 126/5
Predhodna priglasitev koncentracije (Zadeva M.11068 – RLBNW / ASM / BETA PURA) Zadeva, primerna za obravnavo po poenostavljenem postopku (Besedilo velja za EGP)
(2023/C 126/04)
1.
Komisija je 28. marca 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Raiffeisenlandesbank Niederösterreich-Wien AG („RLBNW“, Avstrija), ki ga obvladuje podjetje Raiffeisen-Holding Niederösterreich-Wien reg.Gen.m.b.H. (Avstrija), — AGRANA Sales & Marketing GmbH („ASM“, Avstrija), ki ga obvladuje podjetje AGRANA BeteiligungsAktiengesellschaft (Avstrija), — Beta Pura GmbH („Beta Pura“, Avstrija), ki ga obvladuje podjetje ASM and Amalgamated Sugar Company (Združene države Amerike).
Podjetji RLBNW in ASM pridobita v smislu člena 3(1)(b) in člena 3(4) uredbe o združitvah skupni nadzor nad podjetjem Beta Pura GmbH.
Koncentracija se izvede z nakupom delnic.
2.
Poslovne dejavnosti zadevnih podjetij so:
— RLBNW je avstrijska univerzalna banka, ki je članica avstrijske bančne skupine Raiffeisen, — ASM je odvisno podjetje podjetja AGRANA Beteiligungs-Aktiengesellschaft, katerega poslovanje je razdeljeno na tri segmente: sladkor, škrob in sadje.
Segment sladkorja vključuje široko paleto sladkorja in stranskih proizvodov, kot so melasa, pulpa sladkorne pese in druge sestavine krme, — Beta Pura upravlja obrat za kristalizacijo betaina, ki naravni tekoči betain predeluje v naravni kristalinični betain in stranske proizvode.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.11068 – RLBNW / ASM / BETA PURA (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.